b'\n_START_ARTICLE_\nNiagara vannkraftverk\n_START_PARAGRAPH_\nRobert Moses Niagara vannkraftverk er et vannkraftverk som ligger i Niagara River i delstaten New York i USA, n\xc3\xa6r grensen til Canada. Vannkraftverket er ikke en tradisjonell demning i elva, det er en oppdemming av et reservoar som f\xc3\xa5r sitt vann fra Niagara-elva via en underjordisk tunnel, fra et sted ovenfor Niagara Falls. P\xc3\xa5 andre siden av reservoaret st\xc3\xa5r det en annen dam som regulerer et h\xc3\xb8yereliggende reservoar, og pumpeverk kan flytte vann opp i dette reservoaret. Regulering av vannmengde mellom reservoarene p\xc3\xa5virker kraftproduksjonen, slik at man kan avveie hensynene mellom kraftbehov og behovet for vannmengde i den severdige Niagara-fossen. _NEWLINE_Det er en installert effekt p\xc3\xa5 2\xc2\xa0400 MW, maksimalt 2\xc2\xa0515 MW. I alt har Niagarafallene installert produksjonseffekt i to anlegg p\xc3\xa5 ti lsammen 2\xc2\xa0755 MW, hvorav Robert Moses Niagara vannkraftverk st\xc3\xa5r for 80\xc2\xa0% av kapasiteten. Anlegget ble bygget for \xc3\xa5 erstatte Schoellkopf vannkraftverk, som sto i Niagara Falls og kollapset 7. juni 1956.  _NEWLINE_P\xc3\xa5 canadisk side i vassfaret st\xc3\xa5r Sir Adam Beck vannkraftverk, et pumpekraftverk med en kapasitet p\xc3\xa5 inntil 1600 MW.'